Prieložník stepný

Prieložník stepný alebo prieložník obyčajný (Glareola pratincola) je druh vtáka z čeľade prieložníkovité (Glareolidae). Obýva orientálnu oblasť, etiópsku oblasť a južnú časť palearktídy. Súvislé hniezdiská má na východ od Čierneho mora. Hniedzi v okolí Stredozemného mora a najbližšie ku Slovensku hniezdi v Maďarsku. Podľa Medzinárodnej únie na ochranu prírody a prírodných zdrojov prieložník stepný patrí medzi najmenej ohrozené druhy, trend celkovej populácie je klesajúci, u európskej populácii bol zaznamenaný kolísavý trend.

 Výskyt a stav na Slovensku 
Na Slovensku bol v rokoch 1980 - 2004 zistený 6 krát iba na Senných rybníkoch pri Iňačovciach Novší záznam jedného jedinca z tej istej lokality existuje z mája roku 2017 a prvý krát z úplne inej mokraďnej lokality - z prírodnej rezervácie Žitavský luh - takisto videný jeden jedinec v máji 2017. Obe pozorovania sú zapísané v zozname vzácnych ornitologických pozorovaní podliehajúcich hláseniu Faunistickej komisii a boli uznané Faunistickou komisiou. V zozname pozorovaní vzácnych a zriedkavých druhov vtákov žiadny novší záznam nie je. 
22.5.2021 bol pozorovaný a odfotografovaný v obci Branovo (Romana Taričová). Záznam je zapísaný v zozname vzácnych ornitologických pozorovaní a podlieha hláseniu Faunistickej komisie.

 Ochrana 
Je zákonom chránený, spoločenská hodnota je 1840 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015).

 Galéria 

 Referencie 

 Iné projekty 

 Externé odkazy 



Kategória:Prieložníkovité
Kategória:Najmenej ohrozené druhy
Kategória:Vtáky na Slovensku